b'\n_START_ARTICLE_\nOldenburg (Oldenburg)\n_START_SECTION_\nHistorie\n_START_PARAGRAPH_\nByen var f\xc3\xb8rst nevnt i 1108, p\xc3\xa5 den tiden kjent under navnet Aldenburg. Byen ble viktig fordi den ligger n\xc3\xa6rt knyttet til elven Hunte. Oldenburg var hovedstaden i landskapet Oldenburg, en liten bystat i skyggen av den langt mer mektige hanseatiske bystaten Bremen._NEWLINE_P\xc3\xa5 1600-tallet var Oldenburg en velst\xc3\xa5ende by i en tid med krig og oppr\xc3\xb8r, og befolkningen og makten vokste vesentlig. I 1667 ble byen rammet av den katastrofale svartedauden og kort etter \xc3\xb8dela en brann byen. De danske kongene, som var grever av Oldenburg p\xc3\xa5 den tiden, var ikke mye interessert i vilk\xc3\xa5rene i byen, og den mistet det meste av sin tidligere betydning. I 1773 endte det danske styre av byen. Siden ble de \xc3\xb8delagte bygningene i byen gjenoppbygget, i klassisistisk stil._NEWLINE_I 1893 ble en kanal som forbinder elven Hunte og elven Ems opprettet, den forbinder havnen til Oldenburg med Nordsj\xc3\xb8en. Dette f\xc3\xb8rte til at byens \xc3\xb8konomiske betydning \xc3\xb8kte betydelig._NEWLINE_Byen overlevde den andre verdenskrig uten store skader. Etter 1945 vokste befolkingen i Oldenburg til mer enn 100 000 innbyggere da den tok imot tyske flyktninger.'